Viipurin satama

Viipurin satama () sijaitsee Viipurinlahden rannalla aivan kaupungin keskustan tuntumassa. Se toimii sekä tavara- että matkustajasatamana ja on erityisesti kesäaikaan suosittu risteilyalusten määräsatama. Rahtimääriltään Viipurin satama on huomattavasti niin ikään Viipurinlahdella toimivaa Uuraan satamaa pienempi.

 Historia 
Satamatoiminta Viipurissa alkoi jo kaupungin perustamisen myötä keskiajalla. Vuonna 1856 avattu Saimaan kanava yhdisti Viipurin sataman myös Suomen sisävesistöihin. Kanavan alkuperäinen tuloväylä kulki sen kautta Linnasalmea myöten Suomenvedenpohjalle, mutta nykyinen väylä kiertää noin kolmen kilometrin päästä Linnasaaren länsipuolelta.

Ennen toista maailmansotaa satama muodostui Etelä- ja Pohjoissatamasta, lisäksi laitureita oli Linnasaaren Siikaniemessä.Siikaniemen satama Viipurissa Museoviraston kokoelmat. Viitattu 24.10.2014. Eteläsatama sijaitsi nykyisellä satama-alueella ja Pohjoissatama puolestaan keskustasta Linnasaareen johtavan Turun sillan pohjoispuolella. Pietarin rataan satamia yhdisti kehärata, joka kiersi koko Viipurin taajama-alueen ympäri.

1930-luvulla satama-alueelle rakennettiin arkkitehti Erkki Huttusen suunnittelemat funkistyyliset SOK:n mylly ja viljavarasto sekä Georg Jägerroosin piirtämät työmaaruokala ja OTK:n keskusvarasto.Aalto-yliopisto Viitattu 24.10.2014. Sataman vieressä toimi myös Viipurin konepajan telakka. Sotavuosina Viipurin satama vaurioitui pahasti, mutta korjattiin ja modernisoitiin kaupungin siirryttyä Neuvostoliiton haltuun.

 Rahtimäärät 
Viipurin sataman rahtimäärät vuodesta 2003 lähtien.Грузооборот порта - Архив данных по грузообороту Venäjän Itämeren satamahallinto . Viitattu (päivitys) 11.3.2015.

Vuosi200320042005200620072008200920102011201220132014Rahtimäärä (milj. t)1,081,360,901,251,111,301,181,091,101,461,511,66

 Lähteet 
VirtuaaliViipuri 1939

Viitteet

 Aiheesta muualla 

Luokka:Venäjän Itämeren satamat
Luokka:Viipurin rakennukset ja rakennelmat
Luokka:Viipurin liikenne